ai4bharat/Pralekha huggingface dataset:
قبائیلی امور کی وزارت
جن جاتیہ گورو دِوس اورآزادی کا امرت مہوتسوکے تحت ناگالینڈ کے کوہیما میں ناگاآدیواسیوں کے لئے ‘غلیل مقابلہ ’ کاانعقاد
آزادی کا امرت مہوتسو پروگرام اور جن جاتیہ گورودِوس کے ہفتہ بھرچلنے والے پروگراموں کے تحت مرکزی اورریاستی حکومتوں ، آدیواسی تحقیقی اداروں اوردیگر معاون تنظیموں کے ذریعہ ملک بھر میں کئی پروگرام اور تقریبات منعقد کی جارہی ہیں ۔ ان پروگراموں کا مقصد آدیواسی لوگوں کی حصولیابیوں اور تعاون کے ساتھ ان کی ثقافت اور انوکھی روایات کو دنیا کے سامنے لانا ہے ۔ ان پروگراموں کی سیریز میں ریاستی سطح پر ایک انوکھے غلیل مقابلے کا انعقاد ناگالینڈ کی راجدھانی کوہیما کے ہیریٹیج ولیج کیساما میں 15نومبر،2021کو جن جاتیہ گورو دِوس کے موقع پر کیاگیا۔
ناگالینڈ کے مختلف ناگاآدیواسیوں کے شرکاء نے اس پروگرام میں حصہ لیا۔ غلیل ناگاآدیواسی کا ایک روایتی اور پسندیدہ کھیل ہے ۔ اس پروگرام میں 25ناگاقبیلوں نے انتہائی جوش وخروش کے ساتھ حصہ لیا۔ کھیل کے ہرایک شارٹ کے بعد لوگوں نے تالیاں بجا کر کھلاڑیوں کا حوصلہ بڑھایا۔ اس پروگرام میں حصہ لینے والے کھلاڑی روایتی آدیواسی ملبوسات میں تھے ۔ اس مقابلے کے پہلے تین فاتحین کو نقدانعامات کے ساتھ سندبھی عطاکی گئی ۔ مقابلہ کا افتتاح ناگالینڈ حکومت کے ایڈیشنل سکریٹری جناب نچم بیمو لوتھا نے کیا۔
وزارت دفاع
بحریہ اپنے شہداء کو کبھی نہیں بھولتی
آئی این ایس کھوکری کو، گہرے سمندر کے نیچے ایک منفرد خراج عقیدت
ہندوستانی بحریہ نے 11 فروری 2023 کو بہادر آئی این ایس کھوکری اور اس کے عملے کی آخری قربانی کے لئے لازوال خراج تحسین پیش کرتے ہوئے 1971 کی جنگ میں کھو جانے والے جہاز کی آخری آرام گاہ پر پانی کے اندر گل دائرہ پیش کیا۔
ناقابل تسخیر گورکھوں کےمڑے ہوئے جنگی خنجر کے نام سے منسوب، کھوکری 9 دسمبر 1971 کی رات کو 18 افسروں اور 176 ملاحوں کے ساتھ ڈوب گیا، جن میں کمانڈنگ آفیسر، کیپٹن مہندر ناتھ ملا بھی شامل تھے، جو جہاز کے نیچے جاتے ہی بہادری کے ساتھ پل پر ٹھہرے رہے۔ بہادر کپتان کو بعد میں، بعد از مرگ مہاویر چکر سے نوازا گیا۔ جہاز اور اس کا نڈر عملہ اب دیو سے تقریباً 100 سمندری میل کے فاصلے پر تقریباً 80 میٹر کی گہرائی میں موجود ہے۔
11 فروری 2023 کو، بحریہ نے انہیں ایک پُرجوش ری- یونین کے ذریعے خراج عقیدت پیش کیا،کیونکہ ڈائیونگ سپورٹ شپ، آئی این ایس نیریکشک کے گہرے سمندر میں غوطہ خوروں نے کھو کری پر تین گل دائرے پیش کئے ۔ ایک زندہ بچ جانے والوں اور کھو جانے والوں کے خاندانوں کی جانب سے، دوسرا ہندوستانی بحریہ کے تمام رینک کی جانب سے اور تیسرا آپریشنل کمانڈر، مغربی بحریہ کمان کے کمانڈر انچیف کی جانب سے۔ کھوکری زندہ ہے اور ہمیشہ ایک عظیم قوم اور اس کی مسلح افواج کی حوصلہ افزائی کرتا رہے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
1568U-
(Visitor Counter : 54
|
خواتین اور بچوں کی ترقیات کی وزارت
|
پردھان منتری ماترو وندنا یوجنا کے تحت حصولیابیاں
نئی دہلی، 4 فروری 2022:
خواتین اور بچوں کی ترقی کی وزارت یکم جنوری 2017 سے مرکز کی سرپرستی میں پردھان منتری ماتر وندنا یوجنا  پر عمل درآمد کر رہی ہے۔ سالانہ اور ریاست/مرکز کے زیر انتظام علاقہ کے لحاظ سے، اندراج شدہ مستفیدین، ادائیگی یافتہ مستفدین کی تفصیلات اور گذشتہ تین برسوں کے دوران تقسیم کردہ زچگی کے فوائد کی کل رقم کی تفصِلات ضمیمہ-1 میں دی گئی ہیں۔
یہ فنڈز ریاستوں/مرکز کے زیر انتظام علاقوں کو اہداف اور جاری کردہ فنڈز کے استعمال کی بنیاد پر جاری کیے جاتے ہیں۔ گذشتہ تین برسوں کے دوران پی ایم ایم وی وائی کے تحت ریاستوں/مرکز کے زیر انتظام علاقوں کو جاری کردہ فنڈز کے مرکزی حصے کی سالانہ اور ریاست/مرکز کے زیر انتظام علاقوں کے مطابق تفصیلات ضمیمہ دوم میں دی گئی ہیں۔
مستفید ہونے والوں کی ریاست وار تفصیلات ضمیمہ-2 میں ہیں۔
اسکیم کے نفاذ کے رہ نما خطوط میں قومی، ریاستی اور ضلعی سطح پر اسٹیرنگ اور مانیٹرنگ کمیٹیوں کے قیام کا بندوبست کیا گیا ہے۔ یہ کمیٹیاں متعلقہ محکموں کے مابین ہم آہنگی کو مستحکم کرنے کے لیے وقتاً فوقتاً اسکیم کے نفاذ کی پیش رفت کا جائزہ لیتی ہیں اور عمل درآمد کو بہتر بنانے کے لیے درکار ترمیمات تجویز کرتی ہیں۔ مزید برآں پی ایم ایم وی وائی کا نفاذ ویب پر مبنی انتظامی و اطلاعی نظام  سافٹ ویئر یعنی پردھان منتری ماتر وندنا یوجنا کامن ایپلی کیشن سافٹ ویئر  کے ذریعے کیا جاتا ہے جو اس اسکیم کی باقاعدہ نگرانی کے لیے ایک موثر آلے کے طور پر استعمال کیا جاتا ہے۔ پی ایم ایم وی وائی-سی اے ایس اہم اشاریوں کی نگرانی کرنے کے قابل ہے جیسے اندراج شدہ مستفیدین کی تعداد، زچگی کے فوائد کے مستفیدین کی تعداد، اہل مستفیدین کو تقسیم کیے گئے زچگی کے کل فوائد وغیرہ۔ پی ایم ایم وی وائی مشن شکتی کے تحت ایک جزو ہے جو حال ہی میں خواتین کو تحفظ اور بااختیار بنانے کے مربوط فوائد فراہم کرنے کے لیے شروع کیا گیا ہے۔
یہ معلومات آج لوک سبھا میں خواتین اور بچوں کی ترقی کی وزیر محترمہ سمرتی زبین ایرانی نے ایک تحریری جواب میں دی ہیں۔
شمال مشرقی ریاستوں کی ترقی کی وزارت
شمال مشرقی خطہ ،سیاحت اور ثقافت کی ترقی کے مرکزی وزیر جناب جی کشن ریڈی نے چار روزہ طویل ثقافتی اتسو ‘‘ مادھو پور گھیڑمیلہ ’’ میں شرکت کی
- شمال مشرقی خطہ ،سیاحت اور ثقافت کی ترقی کے مرکزی وزیر جناب جی کشن ریڈی نے چار روزہ طویل ثقافتی اتسو ‘‘مادھوپور گھیڑ میلہ ’’ میں شرکت کی ۔
- انہوں نے کہا کہ مادھوپور میلہ ہندوستان کی مالا مال ثقافت کا مظہر ہے۔ یہ بھارت کی مختلف ریاستو ں کی مذہبی ، تاریخی اورثقافتی فعالیت کے باہمی امتزاج کے ساتھ یکجا ہونے کا مقام بن گیا ہے۔
- انہوں نے مزید کہا کہ ایسا شاذونادر ہوتا ہے کہ اس پیمانے کی ثقافتی تقریب کا انعقاد ہو ، جہاں مختلف ریاستوں کے ہنر مند فنکار کی شرکت ہو۔ مادھو پور گھیڑ میلہ اور دیگر اس طرح کی مختلف ثقافتی تقریبات ایک بھارت سریشٹھ بھارت اور ہندوستان کے تنوع میں اتحاد کا مظہر ہیں ۔
- انہوں نے کہا کہ رامائن ، مہابھارت ، اپنشد جیسی قدیم تحریریں اپنے اندر علم کا سمندر رکھتی ہیں، جو آج بھی ہماری رہنمائی کررہی ہیں۔گھیڑ میلہ اس شاندار ماضی کی ایک وراثت ہے، جو علامتی طورپر ہمیں اتحاد اور یکجہتی کے اقدار سکھاتا ہے۔
- انہوں نے کہا کہ مادھوپر گھیڑمیلہ آتم نربھر بھارت کی ایک شاندار مثال بھی ہے کیونکہ اس میلے میں مختلف ریاستوں کے فنکار ،کاریگر ، باورچی ،رقاص ، گلوکار اور لوک فنکار اکٹھا ہوئے اور اپنی صلاحیتوں کا مظاہرہ کیا۔
- یہ ہمارے مقامی فنکاروں کو قومی اور بین الاقوامی سامعین تک پہنچنے کی حوصلہ افزائی کے لئے ایک بہترین پلیٹ فارم ہے۔
شمال مشرقی خطہ ،سیاحت اورثقافت کی ترقی کے مرکز ی وزیر جناب جی کشن ریڈی نے آج چار روز طویل ثقافتی میلہ ‘‘ مادھوپور گھیڑ میلہ کے دوسرے دن شرکت کی ۔ یہ میلہ گجرات کے اندر منعقد کیا جارہا ہے ، جو دس سے تیرہ اپریل 2022 تک جاری رہے گا۔
وزیرموصوف نے کہا کہ مادھو پور میلہ ہندوستان کی مالامال ثقافت کا ایک مظہر ہے۔یہ بھارت کی مختلف ریاستوں کی مذہبی ، تاریخی اور ثقافتی فعالیت کے باہمی امتزاج کے ساتھ یکجا ہونے کا ایک مقام بن گیا ہے ۔گزشتہ مہینے اپنے من کی بات پروگرام میں خطاب کرتے ہوئے وزیر اعظم جناب نریندر مودی نے کہا تھا کہ مادھو پور گھیڑ میلہ ایک بھارت شریشٹھ بھارت کی ایک مثال ہے۔ کیونکہ یہ ہندوستان کے شمال مشرقی خطوں سے راج کماری رکمنی ، گجرات کے دوارکا سے بھگوان کرشن کی شادی کی یاد دلاتا ہے ۔ ہمارا ثقافتی ورثہ مشرقی حصوں اور ہندوستان کے مغربی حصوں کے درمیان گہرے تعلقات کی نشاندہی کرتا ہے ،جو ہماری وراثت ہے۔
انہوں نے مزید کہاکہ چار روزہ میلہ محض ایک تفریح کا ذریعہ نہیں ہے بلکہ قومی اہمیت کی حامل ایک تقریب ہے۔ انہوں نے آگے کہا کہ ایسا شاذونادرہی ہوتا ہے کہ اس پیمانے کی ثقافتی تقریب کا انعقاد ہو ، جہاں مختلف ریاستوں کے متعدد ہنر مند فنکاروں کی شرکت ہو اوروہ اپنی مخصوص ثقافتی مہارتوں کا مظاہرہ نہ کریں ۔جناب کشن ریڈی نے ہندوستان کے شاندار ماضی خاص طورپر قیمتی علم اور ہنر مندی کی ستائش کی ، جو ہمیں ورثے کے طور پر ملے ہیں۔ انہوں نے آگے کہا کہ رامائن ، مہابھارت ، اپنشد جیسی قدیم تحریریں اپنے اندر علم کا سمندر رکھتی ہیں جو آج بھی ہماری رہنمائی کررہی ہیں۔ ان تحریروں میں بنی نوع انسان کے مسائل کا حل پیش کیا گیا ہے ، جو صدیوں سے پور ی دنیا کے لوگوں کو ہندوستان کے لئے راغب کرتی ہیں۔
وزیرموصوف نے اپنی شناخت اور جوہر کو برقرار رکھتے ہوئے اس قدیم میلے کو ایک جدید طرز کے میلے میں تبدیل کرنے کی ستائش کی ۔ انہوں نے اس چیز کی بھی ستائش کی کہ میلے میں کس طرح فنکار اپنے منفرد انداز میں ہندوستان کی آزادی کے 75سال کا جشن منارہے ہیں اور ‘‘ آزادی کا امرت مہوتسو ’’ کو ہمارے دلوں اورشعور کے قریب لارہے ہیں۔
زراعت اور کاشتکاروں کی فلاح و بہبود کی وزارت
زرعی اسٹارٹ اپس
نئی دہلی ، یکم دسمبر 2021
زراعت اور کسانوں کے بہبود کی وزارت نے 19-2018 میں راشٹریہ کرشی وکاس یوجنا  کے تحت اختراع اور زرعی صنعت کاری ترقی کا آغاز کیا ہے، جس کا مقصد انکوبیشن ایکو سسٹم کو مالی امداد فراہم کرکے اختراع اور زرعی صنعت کاری کو فروغ دینا ہے۔ وزارت نے اس پروگرام کے نفاذ کے لئے ملک بھر کے 24 آر کے وی وائی-آر اے ایف ٹی اے اے آر ایگری بزنس انکیوبیٹرس اور سینٹر آف ایکسی لینس کے طور پر 5 معلوماتی ساجھیدار  مقرر کئے ہیں۔
گجرات میں زرعی اسٹارٹ اپس کو فروغ دینے کے لئے اختراع اور زرعی صنعت کاری ترقی کے تحت گجرات کی آنند ایگری کلچرل یونیورسٹی، آنند ایک آر-اے بی آئی ایس ہے۔
اترپردیش اور راجستھان میں پچھلے 2 سال کے دوران منتخب کئے گئے اسٹارٹ اپس کی تعداد اور اختراع اور زرعی صنعت کاری ترقی پروگرام کے تحت ان کے لئے فراہم کی گئی مالی امداد نیچے دی گئی ہے۔

|
|
ریاست؍سال
|
|
منتخب کی گئی زرعی اسٹارٹ اپ کی تعداد
|
|
دی گئی مالی امداد
|
|
|
|
2019-20
|
|
2020-21
|
|
2019-20
|
|
2020-21
|
|
اترپردیش
|
|
13
|
|
19
|
|
69.00
|
|
85.80
|
|
راجستھان
|
|
3
|
|
18
|
|
18.00
|
|
97.00
اِس وزارت کا اختراع اور زرعی صنعت کاری ترقی پروگرام بنیادی طور پر زرعی اسٹارٹ اپس کے فروغ کے لئے ہے۔ اسٹارٹ اپس سے متعلق مختلف شقوں پر پروموشن آف انڈسٹری اور انٹرنل ٹریڈ کے لئے محکمہ کی جانب سے وضع کئے گئے ضابطوں کے ذریعہ عمل کیا جاتا ہے۔
زرعی لاجسٹکس ویلیو اور سپلائی چین بندوبست، آن لائن؍ورچوئل پلیٹ فارم نامیاتی کھیتی اور خدمات جیسے شعبوں میں زراعت اور متعلقہ سیکٹروں کے اسٹارٹ اپس کو اِس وزارت کے اختراع اور زرعی صنعتی ترقیاتی پروگرام کے تحت تعاون دیا جاتا ہے۔
دیہی ترقیات کی وزارت
نو ماہ کے مختصر عرصے میں 30,000 سے زیادہ امرت سروور ملک کے لیے وقف
15 اگست 2023 تک ہدف شدہ 50,000 سروورز میں سے 60فیصد کی تکمیل
’جن بھاگیداری‘ کے ساتھ دیہی ترقی کی وزارت کی اہم کامیابی کو مکمل کیا
کھدائی شدہ مٹی / گاد کا استعمال ارد گرد کے بنیادی ڈھانچے کے منصوبوں کو بڑھانے کے لیے کیا جا رہا ہے
مشن امرت سروور 24 اپریل، 2022 کو آزادی کے 75 ویں سال میں 'آزادی کا امرت مہوتسو' کے ایک حصے کے طور پر شروع کیا گیا تھا جس کا مقصد ملک بھر کے ہر ضلع میں کم از کم 75 امرت سرووروں کی تعمیر /ملک کے دیہی علاقوں میں پانی کے بحران پر قابو پانے کے لیے ان کا ہدف تھا۔
جن بھاگیداری' اس مشن کا مرکز رہا ہے اور اس میں ہر سطح پر لوگوں کی شرکت شامل ہے۔ ریاستیں/ مرکز کے زیر انتظام علاقے مجاہدین آزادی، پنچایت کے بزرگ ارکان، مجاہدین آزادی اور شہیدوں کے خاندان کے افراد، پدم ایوارڈ یافتہ افراد وغیرہ کی شرکت کا فائدہ اٹھا رہے ہیں ۔ان میں نامزد امرت سروور مقامات کا سنگ بنیاد رکھنا، اہم تاریخوں پر پرچم کشائی، جیسے 26 جنوری اور 15 اگست ۔ اب تک 1,095 مجاہدین آزادی، 13,940 پنچایت کے بزرگ ارکان، مجاہدین آزادی کے 193 ارکان خاندان، 624 شہداء کے خاندان کے افراد اور 47 پدم ایوارڈ یافتہ افراد نے مشن میں حصہ لیا ہے۔
'پوری حکومت' کا نقطہ نظر اس مشن کی روح ہے، جس میں چھ مرکزی وزارتیں، یعنی دیہی ترقی کی وزارت، وزارت ریلوے، سڑک ٹرانسپورٹ اور ہائی ویز کی وزارت، وزارت جل شکتی، وزارت پنچایتی راج، وزارت ماحولیات، جنگلات اور موسمیاتی تبدیلی، تکنیکی تنظیموں، یعنی بھاسکراچاریہ نیشنل انسٹی ٹیوٹ آف اسپیس ایپلی کیشنز اینڈ جیو انفارمیٹکس اور تمام ریاستوں/مرکز کے زیر انتظام علاقوں کی حکومتوں کے ساتھ مل کر کام کر رہے ہیں۔
اس ہم آہنگی کی خاص بات یہ ہے کہ ریلوے کی وزارت اور سڑک ٹرانسپورٹ اور شاہراہوں کی وزارت کھدائی شدہ مٹی/سیلٹ کا استعمال حد بندی کے لئے امرت سروور سائٹس کے آس پاس کے بنیادی ڈھانچے کے منصوبوں کے لیے کر رہی ہے۔
مختلف عوامی اور سی ایس آر باڈیز نے بھی اس مشن میں کافی دلچسپی ظاہر کی ہے اور ملک بھر میں کئی امرت سرووروں کی تعمیر / از سر نو تعمیر میں اپنا تعاون دے کر اہم کردار ادا کر رہے ہیں۔
مزید اہم بات یہ ہے کہ مشن امرت سروور دیہی معاش کو فروغ دے رہا ہے کیونکہ مکمل شدہ سرووروں کی شناخت مختلف سرگرمیوں جیسے کہ آبپاشی، ماہی گیری، بطخ، آبی سنگھاڑوں کی کاشت اور مویشی پالنا وغیرہ کے مقصد کے لیے کی گئی ہے۔ صارف گروپ جو ہر امرت سروور سے جڑے ہوئے ہیں۔
مشن امرت سروور کا مقصد مقامی کمیونٹی کی سرگرمیوں کے ایک مرکز کے طور پر امرت سروور کی معیاری نفاذ اور ترقی اور امرت سروور کے کاموں کے لیے مختلف وزارتوں کے ساتھ ہم آہنگی بھی ہے۔
وزارت آیوش
وزیرآیوش نے آل انڈیاانسٹی ٹیوٹ آف آیوروید میں واقع کووڈ سنٹرکے انتظامات کا جائزہ لیا
نئی دہلی،28جولائی : آیوش کے وزیرمملکت جناب شریپد یسونائک نے آج سریتاوہارنئی دہلی میں واقع آل انسٹی ٹیوٹ آف آیوروید  کے کووڈ ۔19صحت مرکز  کا دورہ کیا۔ وزیرموصوف نے کووڈ ۔19مریضوں کے علاج کے لئے اس مرکز کے انتظامات کا جائزہ لیا۔ انھوں نے ڈاکٹروں کی ٹیم سے بھی بات چیت کی اور مرکز نے مریضوں کی تندرستی کے لئے کئے گئے انتظامات کے بارے میں دریافت کیا۔ انھوں نے کووڈ ۔19صحت مرکز میں دستیاب سہولتوں کے بارے میں ان کا فیڈ بیک اور آیوروید ک دواوں کے ذریعہ علاج کے نتائج کی تفصیل طلب کی ۔
وزیرموصوف نے کووڈ ۔19عالمی وباء کے سلسلے میں اے آئی آئی اے کے ذریعہ فراہم کرائی جانے والی خدمات پراطمینان کا اظہارکیا۔ انھوں نے کہاکہ کووڈ پوزیٹیومریضوں کوآیوروید کے اصولوں کی بنیاد پر دیکھ ریکھ فراہم کرانے کے لئے اے آئی آئی اے کی پوری ٹیم کے جوش وجذبے ، حوصلے اورکوششیں قابل تعریف ہیں ۔ پورے ہندوستان میں کووڈ ۔19مریضوں کو علیحدہ علیحدہ آیورویدک ادویات ، خوراک ، یوگا اور آرام کی تکنیکوں کے ذریعہ مکمل دیکھ ریکھ فراہم کرانے میں اے آئی آئی اے کا رول مثالی ہے ۔
وزیرموصوف نے کہاکہ اس انسٹی ٹیوٹ میں کووڈ ۔19مریضوں کامثبت فیڈ بیک حوصلہ افزاء ہے ۔ کووڈ ۔19صحت مرکز میں تمام مریضوں میں زندگی کے بارے میں ایک مثبت نظریہ پیداہواہے اور وہ اپنے اندرآنے والی تبدیلیوں سے بہت زیادہ مطمئن ہیں ۔ اس سے نہ صرف بیماری پرقابوپانے میں بلکہ ان کی زندگی کے دیگر مراحل میں بھی مدد ملے گی ۔ کلی آیورویدک دیکھ ریکھ کے ذریعہ کووڈ ۔19مریضوں کے علاج کی کوششوں میں اے آئی آئی اے کی پوری ٹیم کے مثالی رول پر انھوں نے مبارکباد پیش کی ۔انھوں نے کہاکہ ہندوستان کے روایتی نظام ۔آیوروید میں اس عالمی وباء کے بچاو اورعلاج سے متعلق طبی دیکھ ریکھ کے بہت زیادہ امکانات ہیں ۔ کووڈ ۔19صحت مرکز میں داخل ہونے والے مریضوں کی اکثریت کو خوراک اوریوگا سمیت علیحدہ علیحدہ آیورویدک علاج فراہم کرایاجاتاہے ۔ایس پی او2کے ساتھ علاج کی مدت کے دوران بغیرکسی پیچیدگی کے 100فیصد صحتیابی کی علامات کے ساتھ ڈسچارج کئے جانے والے مریضوں کی تعداد 90فیصد سے زیادہ ہے ۔ الہٰ آباد میں کوئی شدت نہیں پائی گئی ہے ۔ یہ بھی دیکھاگیاہے کہ داخل کئے جانے والوں میں اب تک اموات کا فیصدزیرورہاہے ۔ اس مرکز سے چھٹی دیئے جانے سے قبل تمام مریض نگیٹیو پائے گئے ۔ اس عالمی وباء کے مقابلے میں یہاں کی ٹیم کے علم اورتجربے سے آیوروید کو یقیناًطبی صحت دیکھ ریکھ کے ایک نظام کے طورپر اگلی صف میں جگہ ملے گی ۔
وزیرموصوف نے اے آئی آئی اے میں واقع مفت کووڈ ۔19جانچ کے مرکز کا بھی دورہ کیا۔ اے آئی آئی اے کودہلی حکومت کے ذریعہ کووڈ ۔19جانچ مرکز  کے طورپرنامزدکیاگیاہے ۔
وزارت اطلاعات ونشریات
فلم ، ٹیلی ویژن انسٹی ٹیوٹ آف انڈیا نے فلمی تنقید اورجائزےکے فن پرنئے کورس شروع کئے جانے کا اعلان کیا
نئیدہلی10 اپریل ۔فلم اینڈ ٹیلی ویژن انسٹی ٹیوٹ آف انڈیا  پُنے نے ایک بار پھر نئی بلندیوں کوسر کرتے ہوئے فن کے ایک نئے میدان میں نیا فلمی تنقید اور فلموں کے جائزے کے مضامین میں پہلی بار ایک نیا کورس شروع کیا ہے ۔
انڈین انسٹی ٹیوٹ آف ماس کمیونی کیشن  دہلی کے اشتراک سے اس 20 روزہ کورس کا اہتمام دہلی میں کیا جائے گا۔ ایف ٹی آئی آئی کے ڈائریکٹر جناب بھوپیندرکنتھولہ نے اس کور س کے بارے میں گفتگو کرتے ہوئے کہا کہ یہ کورس فلمی ناقدین ، فلمی جائزہ کاروں فلمی بلاگرز ، محققین اور فلمی عالموں کی ایک دورافتادہ مانگ کی تکمیل کرے گا۔ علاوہ ازیں یہ کورس سنیما سے معمول سے زیادہ دلچسپی رکھنے والے لوگوںکی مانگ بھی پوری کرے گا۔ انہوں نے کہا کہ یہ بات جان لی جانی چاہئے کہ جائزے کی غرض سے ایک فلم کو کس طرح دیکھا جانا چاہئے اورکس طرح اس پر نظر ڈالنی چاہئے اور اس کے لئے مطلوبہ جائزے کے وسائل اس کورس کے ذریعہ فراہم کرائے جائیں گے ۔
اس کورس کی رہنمائی اور قیادت ایف ٹی آئی آئی کی ایک سرکردہ فارغ التحصیل بھوپال کی فلم ساز محترمہ رجولاشاہ کریں گی۔ انہوں نے 1997 سے 2000 کے دوران ایف ٹی آئی آئی میں ہدایت کاری کے علم وفن کی تعلیم حاصل کی تھی۔ ان کی فلموں کے طریق کارفنون لطیفہ میں مہارت رکھنے والے افراد کے قریبی اشتراک کے ساتھ مختلف فنون ،نظریات اور فلسفوں سے گہری واقفیت سےعبارت ہیں۔ فلمی طریقوں اور ڈجیٹل فنون کے دائرہ کار میں توسیع کرنے میں انہیں خصوصی دلچسپی رہی ہے ۔
محترمہ رجولا شاہ نے اس کورس کے بارے میں اظہار خیال کرتے ہوئے کہا کہ اس کورس کو فلمی تنقید کے شعبوں میں بنیادی زمین فراہم کرنے اور اس کے شرکا کو سنجیدہ فلمی ناظر بننے کی تربیت دینے کے لئے کیا گیا ہے ۔ انہوں نے مزید کہا کہ اس کورس میں فلموںکی تاریخ کی بعض اہم اور نمایاں فلموں کو بھی فلمی تنقید کے زاویہ نظر سے شامل کیا گیا ہے ۔
اس کورس میں داخلے کے لئے عمر کی کسی حد کی شرط نہیں ہے اور داخلے کے لئے درخواست دینے کی آخری تاریخ 22 اپریل 2019 ہے ۔ علاوہ ازیں بیرون دہلی سے آنے والے بعض مخصوص شرکا کو ان کی درخواست پر رہائش بھی فراہم کرائی جائے گی ۔اس کورس کی تفصیلات :
www.ftii.ac.inپر دستیاب ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1823
(Visitor Counter : 74
وزارت دفاع
جاپان کے چیف آف اسٹاف، ایئر سیلف ڈیفنس فورس بھارت کے خیرسگالی دورے پر
نئی دہلی 10دسمبر :
جاپان کے چیف آف اسٹاف، جاپان ایئر سیلف ڈیفنس فورس  جنرل ایزوسو شنجی ہندوستانی فضائیہ کے چیف آف دی ایئر اسٹاف  ، ایئر چیف مارشل آر کے ایس بھڈوریا پی وی ایس ایم اے وی ایس ایم وی ایم اے ڈی سی کے باضابطہ دعوت نامہ پر 09 دسمبر 2020 کو ہندوستان پہنچے۔ سی اے ایس کے ذریعہ ائیر ہیڈ کوارٹرز میں میزبان ہونے کے علاوہ سی او ایس۔ جے اے ایس ڈی ایف نے رکشا منتری شری راج ناتھ سنگھ سے ان کے دفتر میں ملاقات کی اور دفاع کے سربراہ ، بحریہ کے سربراہ اور فوج کے سربراہ سے ملاقاتیں کیں۔
ائیر ہیڈ کوارٹرز پر پہنچنے پر سی او ایس۔ جے اے ایس ڈی ایف کو گارڈ آف آنر پیش کیا گیا۔ اس کے بعد کی بات چیت میں سی اے ایس اور سی او ایس۔ جے اے ایس ڈی ایف نے بھارت اور جاپان کے درمیان دفاعی رشتوں میں ہونے والی پیش رفت کا اعتراف کیا اور دونوں ملکوں کی فضائیہ کے درمیان فضائی تعاون بڑھانے پر تبادلہ خیال کیا۔ انہوں نے دونوں فضائیہ کے مابین مشترکہ مشقوں اور تربیت کو بڑھانے کی گنجائش پر بھی بات چیت کی۔ ایچ اے ڈی آر ہنگامی حالات سے اجتماعی طور پر نمٹنے کی کوششوں کو مضبوط کرنے سے متعلق وسیع تر تعاون پر بھی تبادلہ خیال کیا گیا۔
کووڈ-19 سے درپیش زبردست چیلنجوں پر قابو پاتے ہوئے اس دورے نے فضائیہ کے مابین تعلقات کو برقرار رکھنے اور مستحکم کرنے کے تئیں گہری وابستگی کا اعادہ کیا ہے۔
دیہی ترقیات کی وزارت
عالمی تجارتی ادارہ  کی ڈائریکٹر جنرل ڈاکٹر نگوزی اوکونجو-ایولا نے ایس ایچ جی کے اراکین اور دیہی ترقیات کی وزارت کے افسران سے بات چیت کی
ایس ایچ جی ممبران نے ایس ایچ جی کے ساتھ کام کرنے کے اپنے تجربے کا اشتراک کیا
ڈاکٹر نگوزی نے وبائی امراض کے دوران ایس ایچ جی اراکین کی طرف سے اٹھائے گئے اقدامات کی تعریف کی
نئی دہلی:23اکتوبر،2021۔عالمی تجارتی ادارہ  کی ڈائریکٹر جنرل  ڈاکٹر نگوزی اوکونجو آئیولا کے جاری دورے کے دوران انہوں نے 22 اکتوبر2021 کو وزارت دیہی ترقیات ، حکومت ہند کے افسران اور دین دیال انتودے یوجنا-قومی دیہی روزگار مشن ، وزارت دیہی ترقیات کے تحت فروغ دیے جارہے خود امدادی گروپ  کی خواتین سے بات چیت کی۔
جناب چرنجیت سنگھ، جوائنٹ سکریٹری، ایم او آر ڈی نے مباحثے کی قیادت کی اور جناب رگھویندر پرتاپ سنگھ، ڈائریکٹر، وزارت دیہی ترقیات اور نیشنل مشن مینجمنٹ یونٹ، ڈی اے وائی-این آر ایل ایم، وزارت دیہی ترقیات کے موضوعاتی ماہرین کی ٹیم نے میٹنگ میں شرکت کی۔ جناب برجیندر نونیت، ڈبلیو ٹی او جنیوا، سوئٹزرلینڈ میں ہندوستان کے سفیر اور مستقل نمائندے اور جناب ابھیمانیو شرما، ڈی او سی، وزارت تجارت نے میٹنگ میں شرکت کی۔
جناب چرنجیت سنگھ نے کووڈ 19 پھیلنے کے دوران ڈی اے وائی-این آر ایل ایم کے اجزاء اور ایس ایچ جی کی طرف سے کی جانے والی سرگرمیوں کا جائزہ پیش کیا۔ڈی جی، ڈبلیو ٹی او نے مدھیہ پردیش سے وشواناتھ ایس ایچ جی کی ماسٹر کرشی سکھی، محترمہ رامبیتی سین، بہار سے درگا ایس ایچ جی کی بی سی سکھی، محترمہ سشما دیوی، کرشن بھگوان سی ایل ایف کی صدر محترمہ جمنا اور مدھیہ پردیش سے جئے چامنڈا ایس ایچ جی، کیرالہ سے وسمایا ایس ایچ جی کی سکریٹری محترمہ سوجاتھا اینی کرشنن اور جھارکھنڈ سے ما گایتری ایس ایچ جی کی تاجر محترمہ نندنی دیوی کے ساتھ بھی ورچوئل طور پر بات چیت کی۔
انھوں نے ایس ایچ جی کے ارکان سے ان کے کام کے شعبوں، ایس ایچ جی میں شمولیت کے تجربے کے بارے میں دریافت کیا کہ اس نے ان پر معاشی اور سماجی طور پر کیا اثر ڈالا اور ایس ایچ جی نے بیماری کے پھیلنے سے لگائے گئے چیلنجوں سے کیسے نمٹا۔
ایس ایچ جی کے اراکین نے ایس ایچ جی کے ساتھ کام کرنے کے اپنے تجربے کا اشتراک کیا اور بتایا کہ ان کی معاشی اور سماجی صورتحال بہتر ہوئی ہے اور اب وہ اپنے خاندان، بچوں اور خود کو بہتر طور پر سنبھالنے کے قابل ہیں۔ انہوں نے اپنے کام کے بارے میں بتایا یعنی کووڈ 19 کے دوران گھر کے دروازے پر رقم کی تقسیم، زرعی غذائیت کے باغ کے قیام میں ایس ایچ جی گھرانوں کی مدد کرنا، ایگرو ایکولوجیکل طریقوں کو فروغ دینا، صابن، سینیٹائزر بنانے، مصالحے وغیرہ جیسے کاروباری اداروں کا قیام، کووڈ 19 کے مناسب طرز عمل کے بارے میں آگاہی پیدا کرنا، کمیونٹی میں کووڈ 19 ویکسین سے متعلق ہچکچاہٹ کو دور کرنا، مفت خشک راشن کی تقسیم اور کمزوروں میں پکا ہوا کھانا وغیرہ۔
ڈی جی، ڈبلیو ٹی او نے ایس ایچ جی کے اراکین کو ان کی زندگیوں اور کمیونٹی میں مثبت تبدیلی لانے کی کوششوں پر مبارکباد دی۔ انہوں نے وبائی امراض کے دوران ایس ایچ جی کے اراکین کی طرف سے اٹھائے گئے اقدامات کو خاص طور پر سراہا اور ان کی مستقبل کی کوششوں کے لیے نیک خواہشات کا اظہار کیا۔
-----------------------
ش ح۔م ع۔ ع ن
U NO: 12137
(Visitor Counter : 131
خوراک کی ڈبہ بندی کی صنعتوں کی وزارت
موجودہ فوڈ پروسیسنگ انٹرپرائزز
فوڈ پروسیسنگ انڈسٹری کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں بتایا کہ صنعتوں کے تازہ ترین سالانہ سروے  2018-19 کے مطابق، رجسٹرڈ سیکٹر میں فوڈ پروسیسنگ یونٹس کی کل تعداد 40,579 تھی۔ اس کے علاوہ، نیشنل سیمپل سروے  2015-16کے 73 ویں دور کے مطابق، 24.59 لاکھ کاروباری ادارے غیر کارپوریٹ/غیر رجسٹرڈ فوڈ پروسیسنگ سیکٹر میں تھے۔ رجسٹرڈ اور غیر کارپوریٹ فوڈ پروسیسنگ یونٹس کی ریاست وار تفصیلات ضمیمہ میں منسلک ہیں۔
ڈائریکٹوریٹ جنرل آف کمرشل انٹیلی جنس اینڈ اسٹیٹسٹکس  کے اعداد و شمار کے مطابق، گزشتہ پانچ سالوں کے دوران پروسیسڈ فوڈ کی برآمدات کی تفصیلات حسب ذیل ہیں:
|
|
سال
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
پروسیسڈ فوڈ کی برآمدات 
|
|
5273.85
|
|
6389.23
|
|
6264.02
|
|
8565.6
|
|
10420.0
برآمد شدہ پروسیس شدہ کھانے کی اہم اشیا ہیں: ریفائنڈ شوگر/ گنے کی شکر/ گنے کا گڑ، سویا بین آئل کیک اور دیگر باقیات، پروسیس شدہ جھینگے/ پراؤنس، کافی کا عرق/ جوہر/ مرتکز، جانوروں کی خوراک کی تیاری، ریپ یا کوزلا کے بیجوں کی باقیات، میٹھے بسکٹ اور دیگر بیکری مصنوعات، چینی کنفیکشنری، وہسکیز، پریپس/محفوظ گھیرکن اور ککڑیاں، ملنگ پروڈکٹس بشمول مالٹ کے عرق وغیرہ۔
ضمیمہ
رجسٹرڈ اور غیر کارپوریٹ سیکٹر میں فوڈ پروسیسنگ یونٹس / انٹرپرائزز کی تعداد
|
|
نمبر شمار
|
|
ریاست
|
|
اکائیوں کی تعداد|
|
اینٹرپرائزیز کی تعداد|
|
1
|
|
انڈمان اور نکوبار جزائر
|
|
4
|
|
774
|
|
2
|
|
آندھر پردیش
|
|
5653
|
|
154330
|
|
3
|
|
اروناچل پردیش
|
|
27
|
|
145
|
|
4
|
|
آسام
|
|
1569
|
|
65997
|
|
5
|
|
بہار
|
|
884
|
|
145300
|
|
6
|
|
چنڈی گڑھ
|
|
17
|
|
656
|
|
7
|
|
چھتیس گڑھ
|
|
1630
|
|
26957
|
|
8
|
|
دادر اور نگر حویلی
|
|
9
|
|
622
|
|
9
|
|
دمن اور دیو
|
|
33
|
|
136
|
|
10
|
|
دہلی
|
|
169
|
|
14350
|
|
11
|
|
گوا
|
|
106
|
|
2929
|
|
12
|
|
گجرات
|
|
2245
|
|
94066
|
|
13
|
|
ہریانہ
|
|
1045
|
|
24577
|
|
14
|
|
ہماچل پردیش
|
|
157
|
|
21885
|
|
15
|
|
جموں و کشمیر
|
|
176
|
|
28089
|
|
16
|
|
جھارکھنڈ
|
|
240
|
|
116536
|
|
17
|
|
کرناٹک
|
|
2343
|
|
127458
|
|
18
|
|
کیرالہ
|
|
1708
|
|
77167
|
|
19
|
|
لکشدیپ
|
|
NA
|
|
127
|
|
20
|
|
مدھیہ پردیش
|
|
927
|
|
102808
|
|
21
|
|
مہاراشٹر
|
|
2791
|
|
229372
|
|
22
|
|
منی پور
|
|
30
|
|
6038
|
|
23
|
|
میگھالیہ
|
|
30
|
|
3268
|
|
24
|
|
میزورم
|
|
NA
|
|
1538
|
|
25
|
|
ناگالینڈ
|
|
20
|
|
3642
|
|
26
|
|
اڈیشہ
|
|
1188
|
|
77781
|
|
27
|
|
پڈورچیری
|
|
66
|
|
3482
|
|
28
|
|
پنجاب
|
|
3114
|
|
63626
|
|
29
|
|
راجستھان
|
|
898
|
|
101666
|
|
30
|
|
سکم
|
|
20
|
|
101
|
|
31
|
|
تمل ناڈو
|
|
4982
|
|
178527
|
|
32
|
|
تلنگانہ
|
|
3900
|
|
80392
|
|
33
|
|
تری پورہ
|
|
105
|
|
13998
|
|
34
|
|
اتر پردیش
|
|
2105
|
|
350883
|
|
35
|
|
اترا کھنڈ
|
|
362
|
|
18116
|
|
36
|
|
مغربی بنگال
|
|
2026
|
|
322590
|
|
|
|
کل
|
|
40,579
|
|
24,59,929
ماخذ:صنعتوں کا سالانہ سروے 19- 2018،قومی نمونہ سروے کا 73واں دور  شماریات اور پروگرام کے نفاذ کی وزارت۔
وزیراعظم کا دفتر
وزیر اعظم 14 اکتوبر کو احمد آباد میں پرمکھ سوامی مہاراج شتابدی مہوتسو کی افتتاحی تقریب میں شرکت کریں گے
وزیر اعظم جناب نریندر مودی احمدآباد میں 14 دسمبر 2022 کو، شام 5:30 بجے ’پرمکھ سوامی مہاراج شتابدی مہوتسو‘ کی افتتاحی تقریب میں شرکت کریں گے۔
تقدس مآب پرمکھ سوامی مہاراج ایک ایسے رہنما اور گورو تھے جنہوں نے بھارت اور دنیا بھر میں لاتعداد زندگیوں کو متاثر کیا۔ انہیں ایک عظیم روحانی قائد کے طور پر قدرو منزلت حاصل ہے۔ ان کی زندگی روحانیت اور بنی نوع انسانی کی خدمت کے لیے وقف تھی۔ بی اے پی ایس سوامی نرائن سنستھا کے قائد کے طور پر، انہوں نے لاکھوں افراد کو سکون اور نگہداشت فراہم کرانے والی متعدد ثقافتی، سماجی اور روحانی پہل قدمیوں کی حوصلہ افزائی کی۔
تقدس مآب پرمکھ سوامی مہاراج کی پیدائش کے 100ویں برس میں، دنیا بھر کے افراد ان کی زندگی اور ان کے کاموں کو یاد کر رہے ہیں۔ سال بھر جاری رہنے والی تقریبات کا اختتام ’پرمکھ سوامی مہاراج شتابدی مہوتسو‘ میں ہوگا جس کی میزبانی کے فرائض بی اے پی ایس سوامی نرائن مندر، شاہی باغ، کے ذریعہ انجام دیے جائیں گے، جو کہ بی اے پی ایس سوامی نرائن سنستھا کا عالمی صدردفتر ہے ۔ یہ ایک ماہ تک جاری رہنے والی تقریب ہوگی جس کا انعقاد 15 دسمبر 2022 سے 15 جنوری 2023 تک احمدآباد میں کیا جائے گا۔ یہ تقریب یومیہ پروگراموں کے علاوہ موضوعاتی نمائشوں اور غور وفکر پر مجبور کردینے والی پیویلنس پر مشتمل ہوگا۔
بی اے پی ایس سوامی نرائن سنستھا کا قیام 1907 میں شاستری جی مہاراج کے ذریعہ عمل میں آیا۔ ویدوں کی تعلیمات پر مبنی اور عملی روحانیت کے ستونوں پر قائم، بی اے پی ایس روحانی، اخلاقی اور آج کی سماجی چنوتیوں کو حل کرنے کے لیے جامع اور بڑی کوششیں انجام دیتا ہے۔ بی اے پی ایس کا مقصد یقین، یکجہتی اور بے لوث خدمت سے متعلق اقدار کا تحفظ، اور تمام تر شعبہ ہائے حیات سے تعلق رکھنے والے افراد کی روحانی، ثقافتی، جسمانی اور جذباتی ضرورتوں کو پورا کرنا ہے ۔ یہ ادارہ عالمی رسائی کی کوششوں کے ذریعہ انسانوں کی فلاح و بہبود سے متعلق سرگرمیاں انجام دیتا ہے۔